มีวิธีเลือกทานยาคุมหรือยาคุมที่แพทย์แนะนำให้ทานมั้ยคะตอนนี้ทานยาคุมแบบ 28 เม็ดและเป็นแบบฮอร์โมนต่ำค่ะ
สวัสดีค่ะ ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา และคลาดเคลื่อนกันวันละไม่เกิน 3 ชั่วโมง โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้กรณีเป็นแบบ 28 เม็ด ส่วนใหญ่จะเป็นเม็ดฮอร์โมน 21 เม็ดแรก ส่วน 7 เม็ดสุดท้ายจะเป็นเม็ดแป้งที่กินเพื่อกันลืมเท่านั้น ถ้าประจำเดือนไม่มาในช่วงที่เว้นยาหรือยาเม็ดแป้ง ควรยืนยันการตั้งครรภ์ให้แน่ชัดก่อนเริ่มยาแผงถัดไปซึ่งการเลือกรับประทานยาคุมนั้น สามารถเลือกได้ทุกแบบ ทุกยี่ห้อ หากไม่มีโรคประจำตัวใดๆที่เกี่ยวข้องเช่นโรคความดันสูง โรคหลอดเลือดตีบ โรคที่มีความผิดปกติเกี่ยวกับการแข็งตัวของเลือดการเลือกฮอร์โมนแบบชนิดฮอร์โมนต่ำนั้นหมายถึงยาคุมกำเนิดที่มีส่วนผสมของฮอร์โมนเอสโตรเจนน้อยกว่ายาคุมกำเนิดแบบปกติ ส่วนใหญ๋ก็จะหวังให้ได้ผลของการลดผลข้างเคียงไม่พึงประสงค์ของฮอร์โมนเช่น คลื่นไส้ อารมณ์แปรปรวน เจ็บเต้านม ปวดศีรษะ โดยยังได้ประสิทธิภาพของยาคุมกำเนิดตามเดิม สามารถเริ่มที่การกินยาคุมแบบ 28 เม็ดแบบฮอร์โมนต่ำดูเองก่อนได้ และสังเกตว่ามีอาการใดๆที่ผิดปกติหรือไม่ และควรกินต่อเนื่อง และสังเกตรอบเดือนหลังกินยาหมดแผงดังกล่าวไป